**ՀԻՄՆԱՎՈՐՈՒՄ**

**ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱԲՈՎՅԱՆ ՔԱՂԱՔԻ ԵՐԵՎԱՆՅԱՆ ՓՈՂՈՑԻ ԹԻՎ 24/1 ԵՎ 24/2 ՀԱՍՑԵՆԵՐՈՒՄ ԳՏՆՎՈՂ ՀՈՂԱՄԱՍԵՐԸ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ «ԻՆՆՈՎԱ ՄԵԴ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ ՏՐԱՄԱԴՐԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Աբովյան համայնքի սեփականություն հանդիսացող Աբովյան քաղաքի Երևանյան փողոցի թիվ 24/1 և 24/2 հասցեներում գտնվող հողամասերը կառուցապատման իրավունքով «ԻՆՆՈՎԱ ՄԵԴ» սահմանափակ պատասխանատվությամբ ընկերությանը տրամադրելու մասին ավագանու որոշման նախագիծը կազմվել է Հողային օրենսգրքի** 481-րդ հոդվածի և ՏԻՄ օրենքի 18-րդ հոդվածի 1-ին մասի 42-րդ կետի «ա» ենթակետի դրույթներին համապատասխան։
Աբովյան համայնքի ղեկավարին է դիմել «ԻՆՆՈՎԱ ՄԵԴ» սահմանափակ պատասխանատվությամբ ընկերության տնօրենը Աբովյան համայնքի Աբովյան քաղաքի Երևանյան փողոցի վրա գտնվող ընդհանուր օգտագործման տարածքներից /փողոցի մեջտեղում գտնվող գազոնային շերտի վրա/ թվով 2 տարածք կառուցապատման իրավունքով իրենց տրամադրելու համար՝ գովազդային վահանակ կառուցելու նպատակով։
**Աբովյան համայնքի Աբովյան քաղաքի Երևանյան փողոցի վրա առկա են 1.0 քմ մակերեսով բնակավայրերի նպատակային նշանակության ընդհանուր օգտագործման թվով 2 հողատարածք՝ նախատեսված գովազդային վահանակ տեղադրելու /կառուցելու/ համար։** «ԻՆՆՈՎԱ ՄԵԴ» սահմանափակ պատասխանատվությամբ ընկերության իրավաբանական հասցեն գտնվում է Աբովյան քաղաքի Երևանյան փողոցի թիվ 1/24 հասցեում, որտեղ և իրականացնում է իր առևտրային գործունեությունը, իսկ վերը նշված թվով 2 հողակտորները գտնվում են նշված հացեի դիմահայաց հատավածում գնտվող գազոնային շերտի վրա։
Ելնելով վերոգրյալից առաջարկվում է «ԻՆՆՈՎԱ ՄԵԴ» սահմանափակ պատասխանատվությամբ ընկերությանը **առանց մրցույթի,** կառուցապատման իրավունքով տրամադրել **Աբովյան քաղաքի Երևանյան փողոցի թիվ 24/1 և 24/2 հասցեներում գտնվող բնակավայրերի նպատակային նշանակության ընդհանուր օգտագործման գործառնական նշանակության հողամասերը՝ գովազդային վահանակ կառուցելու նպատակով՝ 10 տարի ժամկետով**։
Համաձայն Աբովյան համայնք ավագանու 2022 թվականի դեկտեմբերի 28-ի N 194-Ն որոշմամբ հաստատված հավելվածի 1-ին կետի 1.1-ի ենթակետի՝ մինչև 20 քառակուսի մետրի համար՝ անկախ գործունեության բնույթից, 1 քմ համար կառուցապատման իրավունքի վճարի տարեկան չափը սահմանված է 3 500 դրամ, իսկ 10 տարում երկու հողի համար միասին համայնքի բյուդջե կմուտքագրվի 70 000 ՀՀ դրամ։
«**Աբովյան համայնքի սեփականություն հանդիսացող Աբովյան քաղաքի Երևանյան փողոցի թիվ 24/1 և 24/2 հասցեներում գտնվող հողամասերը կառուցապատման իրավունքով «ԻՆՆՈՎԱ ՄԵԴ» սահմանափակ պատասխանատվությամբ ընկերությանը տրամադրելու մասին»** Աբովյան համայնքի ավագանու որոշման նախագծի ընդունմամբ այլ իրավական ակտերի ընդուման անհրաժեշտություն չկա:

**ՀԱՄԱՅՆՔԻ ՂԵԿԱՎԱՐ Է. ԲԱԲԱՅԱՆ**